ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๘เรื่อง หลักเกณฑ์วิธีการและเงื่อนไขในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า[๑] อาศัยอำนาจตามความในมาตรา๓๒ และมาตรา ๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ๑ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๔๕ เรื่อง หลักเกณฑ์ วิธีการและเงื่อนไขในการเป็นนายหน้าซื้อขายล่วงหน้าลงวันที่ ๓ ธันวาคม ๒๕๔๕ และประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๔๖ เรื่อง หลักเกณฑ์วิธีการและเงื่อนไขในการเป็นนายหน้าซื้อขายล่วงหน้า (ฉบับที่ ๒) ลงวันที่ ๑๖กรกฎาคม ๒๕๔๖บรรดาประกาศคำสั่งหรือข้อกำหนดที่ออกตามความในประกาศที่ถูกยกเลิกตามวรรคหนึ่งยังคงใช้บังคับได้ต่อไปโดยอนุโลม ทั้งนี้จนกว่าจะถูกยกเลิกหรือแก้ไขเพิ่มเติมโดยประกาศคำสั่งหรือข้อกำหนดที่ออกตามความในประกาศนี้ข้อ๒ ในประกาศนี้บุคคลผู้มีอำนาจจัดการกิจการ หมายความว่ากรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยในกรณีที่เป็นการประกอบธุรกิจการซื้อขายล่วงหน้าบุคคลดังกล่าวต้องเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้า หรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกัน ทั้งนี้ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองผู้ถือหุ้นรายใหญ่ หมายความว่าบุคคลธรรมดาหรือนิติบุคคลที่ถือหุ้นของนิติบุคคลไม่ว่าโดยทางตรงหรือทางอ้อมเกินกว่าร้อยละสิบของจำนวนหุ้นที่มีสิทธิออกเสียงทั้งหมดของนิติบุคคลนั้นประสบการณ์ในการทำงาน หมายความว่า(๑)ประสบการณ์การทำงานในระดับบริหาร(๒)ประสบการณ์การทำงานที่เกี่ยวข้องกับภาคการเกษตร อันได้แก่ การผลิต การแปรรูป การค้า การส่งออก การซื้อขายล่วงหน้าการวิจัยหรือการให้ความรู้ทางวิชาการ หรือด้านอื่น ๆ ตามที่สำนักงานกำหนดหรือ(๓)ประสบการณ์จากการเป็นผู้ทรงคุณวุฒิทางวิชาการหรือผู้ประกอบวิชาชีพหรืออาชีพด้านการบัญชีการเงิน การบริหารธุรกิจ เศรษฐศาสตร์หรือกฎหมายทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นระบบการซื้อขาย หมายความว่าระบบที่ใช้ในการซื้อขายล่วงหน้าตามที่ตลาดจัดให้มีขึ้นกฎระเบียบที่เกี่ยวข้อง หมายความว่า ระเบียบข้อบังคับ ประกาศ คำสั่ง ข้อกำหนด มติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการตลาดสินค้าเกษตรล่วงหน้าหรือตลาดสินค้าเกษตรล่วงหน้าแห่งประเทศไทยสำนักงาน หมายความว่า สำนักงานคณะกรรมการกำกับการซื้อขายสินค้าเกษตรล่วงหน้าตลาด หมายความว่าตลาดสินค้าเกษตรล่วงหน้าแห่งประเทศไทยคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒หมวด ๑การดำรงคุณสมบัติของนายหน้าซื้อขายล่วงหน้า ข้อ๓นายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗ต้องมีคุณสมบัติดังต่อไปนี้ตลอดระยะเวลาของการเป็นนายหน้าซื้อขายล่วงหน้า(๑)เป็นบริษัทจำกัดหรือบริษัทมหาชนจำกัดที่จดทะเบียนในประเทศไทยหรือนิติบุคคลที่จัดตั้งขึ้นตามกฎหมายไทยและมีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติ(๒)มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๓)กรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าต้องมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามอย่างใดอย่างหนึ่งดังต่อไปนี้(ก)เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(จ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ฉ)เคยถูกถอดถอนตามมาตรา ๖๐ แห่งพระราชบัญญัติ(ช)เป็นคนไร้ความสามารถหรือเสมือนไร้ความสามารถทั้งนี้บุคคลที่นายหน้าซื้อขายล่วงหน้าประสงค์จะแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าเมื่อประกาศนี้ใช้บังคับนอกจากจะต้องมีคุณวุฒิทางการศึกษา ประสบการณ์ในการทำงานและไม่มีลักษณะต้องห้ามตาม(๓) (ก) (ข) (ค) (ง) (จ) (ฉ) และ (ช) แล้ว จะต้องไม่มีลักษณะต้องห้ามอย่างใดอย่างหนึ่งดังต่อไปนี้ด้วย(ซ)เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้ รวมถึงการถูกเพิกถอนการขึ้นทะเบียนหรือถูกเพิกถอนใบอนุญาตใดๆ ตามกฎหมายต่างประเทศในลักษณะทำนองเดียวกันด้วยเว้นแต่จะได้รับยกเว้นตามหลักเกณฑ์ วิธีการและเงื่อนไขที่คณะกรรมการ ก.ส.ล. กำหนด(ญ)เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้า กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัยกฎหมายว่าด้วยวิชาชีพบัญชี หรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ในความผิดเกี่ยวกับการกระทำอันไม่เป็นธรรมที่มีผลกระทบต่อราคาสัญญาซื้อขายล่วงหน้าหรือการกระทำอันไม่เป็นธรรมเกี่ยวกับการใช้ข้อมูลภายในหรือความผิดอื่นในลักษณะทำนองเดียวกัน หรือการบริหารงานที่มีลักษณะเป็นการหลอกลวงฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้า(๔)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่นายหน้าซื้อขายล่วงหน้าเต็มเวลา ทั้งนี้ ต้องจัดให้มีภายในหกเดือนนับตั้งแต่วันถัดจากวันที่ประกาศนี้ใช้บังคับ(๕)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบัน ที่คณะกรรมการก.ส.ล. ให้การรับรองอย่างน้อยห้าคนทั้งนี้ต้องจัดให้มีภายในหกเดือนนับตั้งแต่วันถัดจากวันที่ประกาศนี้ใช้บังคับข้อ๔ นายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตั้งแต่วันที่ ๑๕ ตุลาคม พ.ศ. ๒๕๔๗ต้องมีคุณสมบัติดังต่อไปนี้ตลอดระยะเวลาของการเป็นนายหน้าซื้อขายล่วงหน้า(๑)เป็นบริษัทจำกัดหรือบริษัทมหาชนจำกัดที่จัดตั้งขึ้นใหม่ตามกฎหมายไทยที่มีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติและมีนิติบุคคลรายหนึ่งหรือหลายรายดังต่อไปนี้ถือหุ้นหรือถือหุ้นรวมกันไม่ต่ำกว่าร้อยละห้าสิบของทุนจดทะเบียนเฉพาะที่เป็นหุ้นสามัญ(ก)บริษัทจำกัดหรือบริษัทมหาชนจำกัดที่ประกอบธุรกิจหลักทางด้านภาคการเกษตรโดยตรง(ข)บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการจัดการกองทุนรวมตามกฎหมายว่าด้วยหลักทรัพย์และตลาดหลักทรัพย์(ค)ธนาคารพาณิชย์ตามกฎหมายว่าด้วยการธนาคารพาณิชย์(ง)บริษัทเงินทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์(จ)บริษัทประกันชีวิตตามกฎหมายว่าด้วยการประกันชีวิต(ฉ)บริษัทประกันวินาศภัยตามกฎหมายว่าด้วยการประกันวินาศภัยทั้งนี้รายละเอียดสัดส่วนการถือหุ้นของนิติบุคคลตาม (ก) (ข) (ค) (ง) (จ) และ/หรือ (ฉ)ให้เป็นไปตามเงื่อนไขที่สำนักงานกำหนด(๒)มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๓)กรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าต้องมีคุณวุฒิทางการศึกษาไม่ต่ำกว่าปริญญาตรีหรือเทียบเท่าและมีประสบการณ์ในการทำงานไม่น้อยกว่าสามปีหรือมีคุณวุฒิทางการศึกษาต่ำกว่าปริญญาตรีแต่ไม่ต่ำกว่าการศึกษาภาคบังคับหรือเทียบเท่าและมีประสบการณ์ในการทำงานไม่น้อยกว่าสิบปีและไม่มีลักษณะต้องห้ามอย่างใดอย่างหนึ่งดังต่อไปนี้(ก)เป็นบุคคลล้มละลาย(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(จ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ฉ)เคยถูกถอดถอนตามมาตรา ๖๐ แห่งพระราชบัญญัติ(ช)เป็นคนไร้ความสามารถหรือเสมือนไร้ความสามารถ(ซ)เคยเป็นกรรมการผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ฌ)เคยถูกเพิกถอนการขึ้นทะเบียนหรือถูกเพิกถอนใบอนุญาตใด ๆ ที่ออกตามกฎหมายหรือประกาศระเบียบหรือคำสั่งใด ๆ ที่ออกตามกฎหมายว่าด้วยการซื้อขายสินค้าเกษตรล่วงหน้ากฎหมายว่าด้วยหลักทรัพย์และตลาดหลักทรัพย์ กฎหมายว่าด้วยสัญญาซื้อขายล่วงหน้ากฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์กฎหมายว่าด้วยการธนาคารพาณิชย์ กฎหมายว่าด้วยการประกันชีวิตกฎหมายว่าด้วยการประกันวินาศภัย กฎหมายว่าด้วยวิชาชีพบัญชีหรือกฎหมายที่เกี่ยวกับธุรกิจทางการเงินในทำนองเดียวกัน ทั้งนี้รวมถึงการถูกเพิกถอนการขึ้นทะเบียนหรือถูกเพิกถอนใบอนุญาตใด ๆตามกฎหมายต่างประเทศในลักษณะทำนองเดียวกันด้วย เว้นแต่จะได้รับยกเว้นตามหลักเกณฑ์วิธีการและเงื่อนไขที่คณะกรรมการ ก.ส.ล. กำหนด(ญ)เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ฎ)เคยต้องคำพิพากษาว่ากระทำความผิดตามพระราชบัญญัติ มาตรา ๑๑๙ มาตรา ๑๒๐ มาตรา ๑๒๑มาตรา ๑๒๒ และมาตรา ๑๒๓เคยต้องคำพิพากษาว่ากระทำความผิดตามกฎหมายว่าด้วยหลักทรัพย์และตลาดหลักทรัพย์กฎหมายว่าด้วยสัญญาซื้อขายล่วงหน้า กฎหมายว่าด้วยการประกอบธุรกิจเงินทุนธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยการธนาคารพาณิชย์กฎหมายว่าด้วยการประกันชีวิต กฎหมายว่าด้วยการประกันวินาศภัยกฎหมายว่าด้วยวิชาชีพบัญชี หรือกฎหมายที่เกี่ยวกับธุรกิจทางการเงินในทำนองเดียวกันในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์ในความผิดเกี่ยวกับการกระทำอันไม่เป็นธรรมที่มีผลกระทบต่อราคาสัญญาซื้อขายล่วงหน้าหรือการกระทำอันไม่เป็นธรรมเกี่ยวกับการใช้ข้อมูลภายในหรือความผิดอื่นในลักษณะทำนองเดียวกันหรือการบริหารงานที่มีลักษณะเป็นการหลอกลวงฉ้อฉลหรือทุจริต ทั้งนี้รวมถึงการต้องคำพิพากษาว่ากระทำความผิดตามกฎหมายต่างประเทศในลักษณะทำนองเดียวกันด้วย(ฏ)เคยต้องคำพิพากษาว่ากระทำความผิดตามกฎหมายว่าด้วยการป้องกันและปราบปรามการฟอกเงินหรือกฎหมายต่างประเทศในลักษณะทำนองเดียวกันด้วย(ฐ)เคยถูกเปรียบเทียบปรับในความผิดตามพระราชบัญญัติ มาตรา ๑๒๒ วรรคสอง หรือมาตรา ๑๒๓วรรคสอง ในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้าเคยถูกเปรียบเทียบปรับในความผิดตามกฎหมายว่าด้วยหลักทรัพย์และตลาดหลักทรัพย์ในความผิดเกี่ยวกับการกระทำอันไม่เป็นธรรมเกี่ยวกับการซื้อขายหลักทรัพย์รวมถึงเคยถูกเปรียบเทียบปรับในความผิดตามกฎหมายต่างประเทศในลักษณะทำนองเดียวกันด้วยในระยะเวลาไม่เกินสองปีโดยนับถึงวันที่ยื่นหนังสือขอแต่งตั้งเป็นกรรมการผู้จัดการหรือบุคคลผู้มีอำนาจจัดการกิจการของนายหน้าซื้อขายล่วงหน้า(๔)มีผู้บริหารที่ทำหน้าที่ในการบริหารจัดการและควบคุมดูแลการปฏิบัติงานประจำวันได้แก่ ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและผู้จัดการสาขารวมถึงผู้ดำรงตำแหน่งเทียบเท่าที่เรียกชื่ออย่างอื่นที่สามารถปฏิบัติงานให้แก่นายหน้าซื้อขายล่วงหน้าเต็มเวลา(๕)มีพนักงานที่สำเร็จการอบรมเกี่ยวกับการซื้อขายล่วงหน้าจากสถาบัน ที่คณะกรรมการก.ส.ล. ให้การรับรองอย่างน้อยห้าคนหมวด ๒การควบคุมการประกอบธุรกิจ ส่วนที่ ๑ระบบงานและความพร้อมในการประกอบธุรกิจ ข้อ๕นายหน้าซื้อขายล่วงหน้าต้องจัดให้มีระบบงานที่เหมาะสมและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าโดยกำหนดแผนการบริหารและแผนการดำเนินงานเป็นลายลักษณ์อักษรอย่างน้อยในเรื่องดังต่อไปนี้(๑)โครงสร้างองค์กร (Organization Chart) หน้าที่และความรับผิดชอบของหน่วยงานต่าง ๆด้านการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า(๒)แหล่งเงินทุนเพื่อการดำเนินงาน(๓)นโยบาย เป้าหมาย แผนงานในอนาคตและกลุ่มลูกค้าเป้าหมาย(๔)ระบบปฏิบัติงานด้านการซื้อขายล่วงหน้า โดยอย่างน้อยจะต้องประกอบด้วย(ก)หลักปฏิบัติในการติดต่อชักชวนและให้คำแนะนำแก่ลูกค้าและจัดให้มีวิธีการในการประเมินลูกค้าพร้อมทั้งกำหนดนโยบายและขั้นตอนในการกำหนดวงเงินและการอนุมัติวงเงินให้แก่ลูกค้าทั้งนี้ในกรณีที่นายหน้าซื้อขายล่วงหน้าจะให้บริการหรือเผยแพร่ข้อมูลเกี่ยวกับการวิเคราะห์การซื้อขายล่วงหน้าแก่ลูกค้าในนามของนายหน้าซื้อขายล่วงหน้าให้นายหน้าซื้อขายล่วงหน้าจัดให้มีระบบการวิเคราะห์เกี่ยวกับการซื้อขายล่วงหน้าที่เหมาะสมด้วย(ข)หลักปฏิบัติ วิธีการและขั้นตอนในการรับคำสั่งการส่งคำสั่งและการยกเลิกคำสั่งซื้อขายล่วงหน้า(๕)หลักปฏิบัติในการดูแลเงินและทรัพย์สินของลูกค้า(๖)มาตรการและแนวทางที่ใช้ในการดำเนินงานตลอดจนขั้นตอนและวิธีการในการควบคุมและติดตามให้มีการดำเนินการเพื่อป้องกันความขัดแย้งทางผลประโยชน์ในด้านต่างๆ ดังนี้(ก)การป้องกันการล่วงรู้ข้อมูลภายในระหว่างหน่วยงานและบุคลากร (Chinese wall)(ข)การแยกหน่วยงานและบุคลากรที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าออกจากหน่วยงานและบุคลากรที่มีหน้าที่ตัดสินใจซื้อขายล่วงหน้าเพื่อตนเอง(ค)การแยกหน่วยงานและบุคลากรที่ปฏิบัติการด้านซื้อขายล่วงหน้า (Back Office) กับหน่วยงานและบุคลากรที่ให้บริการด้านซื้อขายล่วงหน้า (Front Office) ออกจากกันโดยจัดให้มีระบบการตรวจสอบเพื่อยืนยันความถูกต้องในการปฏิบัติงานระหว่างบุคลากรของหน่วยงานดังกล่าวและต้องไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริต(ง)ระบบควบคุมดูแลและหลักปฏิบัติในการซื้อขายล่วงหน้าเพื่อตนเองของนายหน้าซื้อขายล่วงหน้า(Proprietary Trading)(จ)ระบบควบคุมดูแลและหลักปฏิบัติในการซื้อขายล่วงหน้าของพนักงานของนายหน้าซื้อขายล่วงหน้ารวมทั้งคู่สมรสและบุตรที่ยังไม่บรรลุนิติภาวะ(ฉ)ระบบป้องกันการซื้อขายล่วงหน้าของนายหน้าซื้อขายล่วงหน้าและพนักงานที่เป็นการเอาเปรียบลูกค้าหรือเข้าข่ายผิดกฎหมายหรือไม่เหมาะสม(ช)ระบบป้องกันความปลอดภัยของข้อมูลโดยต้องจัดให้มีการรักษาความปลอดภัยที่เพียงพอแก่การป้องกันมิให้บุคคลที่ไม่มีอำนาจหน้าที่เกี่ยวข้องได้ล่วงรู้หรือแก้ไขเปลี่ยนแปลงข้อมูลเกี่ยวกับการปฏิบัติงานที่บุคคลดังกล่าวไม่มีความรับผิดชอบ(ซ)ระบบการป้องกันความขัดแย้งทางผลประโยชน์ที่มีประสิทธิภาพ(๗)ระบบการบริหารความเสี่ยงซึ่งมีขั้นตอนการรายงานความบกพร่องในการบริหารความเสี่ยงให้ผู้บริหารทราบด้วยโดยจัดทำเป็นคู่มือ(๘)ระบบการควบคุมภายในโดยอย่างน้อยต้องจัดให้มีหน่วยงานและบุคลากรกำกับดูแลการปฏิบัติงาน (Compliance Unit) และหน่วยงานและบุคลากรควบคุมภายใน (Internal Audit Unit) ที่มีความเป็นอิสระในการดำเนินงานและเป็นอิสระจากหน่วยงานอื่นและต้องกำหนดนโยบายและมาตรการควบคุมภายในซึ่งมีขั้นตอนและวิธีการในการควบคุมและติดตามให้มีการดำเนินการตามนโยบายและระบบที่วางไว้รวมถึงมีวิธีปฏิบัติเกี่ยวกับการตรวจสอบและการควบคุมภายในและการกำกับดูแลการปฏิบัติงานด้วย(๙)ระบบการจัดเก็บข้อมูลในการดำเนินงานโดยนายหน้าซื้อขายล่วงหน้าต้องจัดเก็บเอกสารและหลักฐานต่าง ๆที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือเกี่ยวกับการซื้อขายล่วงหน้าให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารหลักฐานนั้นหรือวันที่มีการซื้อขายล่วงหน้าแล้วแต่กรณี โดยในสองปีแรกของระยะเวลาดังกล่าวนายหน้าซื้อขายล่วงหน้าต้องจัดเตรียมเอกสารหลักฐานเก็บไว้ ณที่ทำการของนายหน้าซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลา ทั้งนี้ หากมีข้อร้องเรียนเกี่ยวกับการให้คำแนะนำการรับคำสั่งซื้อขายล่วงหน้าหรือการเจรจาตกลงและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้นายหน้าซื้อขายล่วงหน้าจัดเก็บบันทึกเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จระบบการจัดเก็บข้อมูลดังกล่าวให้รวมถึงเอกสารและหลักฐานที่เป็นข้อมูลซึ่งได้กระทำทางโทรศัพท์หรือทางอิเล็กทรอนิกส์ด้วย(๑๐)ระบบการดำเนินการเกี่ยวกับข้อร้องเรียนของลูกค้าตามประกาศคณะกรรมการกำกับการซื้อขายสินค้าเกษตรล่วงหน้า ที่ กธ ๑/๒๕๔๖ เรื่องการกำหนดให้ผู้ประกอบธุรกิจการซื้อขายล่วงหน้าดำเนินการเกี่ยวกับข้อร้องเรียนของลูกค้าลงวันที่ ๖ มิถุนายน ๒๕๔๖ (ตามที่มีแก้ไขเพิ่มเติม)ทั้งนี้การจัดให้มีระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า รวมถึงคุณสมบัติ หน้าที่และความรับผิดชอบของบุคลากรตามข้อนี้ให้เป็นไปตามแนวทางที่สำนักงานประกาศกำหนดสำหรับนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗อย่างน้อยให้คงไว้ซึ่งระบบงานและความพร้อมในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่มีอยู่เดิมต่อไปจนกว่าจะพ้นระยะเวลาหกเดือนนับตั้งแต่วันถัดจากวันที่ประกาศนี้ใช้บังคับจึงให้นำความในข้อนี้มาใช้บังคับข้อ๖ในการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าให้นายหน้าซื้อขายล่วงหน้าจัดให้มีบุคลากรดังต่อไปนี้(๑)บุคลากรที่ทำหน้าที่กำกับดูแลการปฏิบัติงาน (Compliance)และบุคลากรที่ทำหน้าที่ควบคุมภายใน (Internal Audit)(๒)ในกรณีที่นายหน้าซื้อขายล่วงหน้าจะติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้า ให้จัดให้มีเจ้าหน้าที่การตลาดทำหน้าที่ติดต่อ ชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าทั้งนี้ในกรณีที่นายหน้าซื้อขายล่วงหน้าจะทำการวิเคราะห์ข้อมูลเกี่ยวกับการซื้อขายล่วงหน้าหรือจะจัดทำรายงานหรือบทวิเคราะห์ข้อมูลเกี่ยวกับการซื้อขายล่วงหน้าเพื่อให้บริการหรือเผยแพร่แก่ลูกค้าในนามของนายหน้าซื้อขายล่วงหน้านายหน้าซื้อขายล่วงหน้าต้องจัดให้มีนักวิเคราะห์การซื้อขายล่วงหน้าเพื่อทำหน้าที่ดังกล่าวนั้นด้วยคุณสมบัติหน้าที่และความรับผิดชอบของนักวิเคราะห์การซื้อขายล่วงหน้าให้เป็นไปตามหลักเกณฑ์วิธีการและเงื่อนไขที่สำนักงานกำหนดสำหรับนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗อย่างน้อยให้คงไว้ซึ่งบุคลากรที่จำเป็นต่อการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าที่มีอยู่เดิมต่อไปจนกว่าจะพ้นระยะเวลาหกเดือนนับตั้งแต่วันถัดจากวันที่ประกาศนี้ใช้บังคับจึงให้นำความในข้อนี้มาใช้บังคับข้อ๗ห้ามมิให้นายหน้าซื้อขายล่วงหน้าประกอบธุรกิจอื่นใดเว้นแต่ธุรกิจดังต่อไปนี้(๑)ธุรกิจการซื้อขายล่วงหน้าตามพระราชบัญญัติ ประเภทที่ได้รับอนุญาต(๒)ธุรกิจที่มีลักษณะครบถ้วนดังนี้(ก)เป็นธุรกิจที่ไม่มีความเสี่ยงต่อการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ข)เป็นธุรกิจที่ไม่ก่อให้เกิดความขัดแย้งทางผลประโยชน์กับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าหรือลูกค้าของนายหน้าซื้อขายล่วงหน้า(ค)เป็นธุรกิจที่เกี่ยวข้องหรือเกี่ยวเนื่องกับธุรกิจการซื้อขายล่วงหน้าตามพระราชบัญญัติประเภทที่ได้รับอนุญาตโดยสนับสนุนการให้บริการให้มีความสมบูรณ์และครบวงจรยิ่งขึ้นหรือเป็นการบริหารจัดการทรัพยากรบุคคล สถานที่ เครื่องมือเครื่องใช้หรืออุปกรณ์ต่าง ๆ ของนายหน้าซื้อขายล่วงหน้าให้เกิดประโยชน์ยิ่งขึ้นทั้งนี้การประกอบธุรกิจตาม (๒) ให้เป็นไปตามหลักเกณฑ์ วิธีการและเงื่อนไขที่สำนักงานกำหนด(๓)ธุรกิจอื่น ตามหลักเกณฑ์ วิธีการและเงื่อนไขที่สำนักงานกำหนดข้อ๘ หากนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗ประกอบธุรกิจอื่นหรือถือหุ้นในกิจการอื่นหรือมีอำนาจควบคุมกิจการอื่นตามที่สำนักงานกำหนดหรือเป็นผู้ที่อาจรับผลเสียหายหรือความเสี่ยงส่วนใหญ่จากกิจการนั้นอยู่แล้วก่อนประกาศนี้ใช้บังคับให้นายหน้าซื้อขายล่วงหน้าดังกล่าวดำเนินการดังนี้(๑)ในกรณีประกอบธุรกิจอื่นให้นายหน้าซื้อขายล่วงหน้ารายงานต่อสำนักงานตามแบบที่สำนักงานกำหนดภายในหกสิบวันนับตั้งแต่วันถัดจากวันที่ประกาศนี้ใช้บังคับ และหากธุรกิจอื่นนั้นมิใช่ธุรกิจตามข้อ๗ ให้นายหน้าซื้อขายล่วงหน้าดำเนินการอย่างใดอย่างหนึ่ง ดังต่อไปนี้(ก)เลิกประกอบธุรกิจอื่นนั้นภายในสองปีนับตั้งแต่วันถัดจากวันที่ประกาศนี้ใช้บังคับเว้นแต่สำนักงานจะขยายระยะเวลาให้ หรือ(ข)จัดทำและขอความเห็นชอบแผนประเมินและควบคุมความเสี่ยงของธุรกิจนั้นจากสำนักงานภายในหกสิบวันนับตั้งแต่วันถัดจากวันที่ประกาศนี้ใช้บังคับในกรณีที่สำนักงานเห็นชอบแผนประเมินและควบคุมความเสี่ยงของธุรกิจนั้นให้นายหน้าซื้อขายล่วงหน้าปฏิบัติตามแผนประเมินและควบคุมความเสี่ยงของธุรกิจนั้นโดยเคร่งครัดและนายหน้าซื้อขายล่วงหน้าอาจขอความเห็นชอบจากสำนักงานในการแก้ไขเพิ่มเติมแผนประเมินและควบคุมความเสี่ยงของธุรกิจที่สำนักงานให้ความเห็นชอบแล้วก็ได้ ทั้งนี้สำนักงานอาจให้นายหน้าซื้อขายล่วงหน้าแก้ไขเพิ่มเติมแผนประเมินและควบคุมความเสี่ยงของธุรกิจดังกล่าวเพื่อประโยชน์แก่การประกอบธุรกิจการซื้อขายล่วงหน้าประเภทนายหน้าซื้อขายล่วงหน้าด้วยก็ได้ในกรณีที่สำนักงานไม่เห็นชอบแผนประเมินและควบคุมความเสี่ยงของธุรกิจนั้นหรือในกรณีที่สำนักงานเห็นว่านายหน้าซื้อขายล่วงหน้าไม่สามารถปฏิบัติตามแผนประเมินและควบคุมความเสี่ยงของธุรกิจนั้นได้ให้นายหน้าซื้อขายล่วงหน้าเลิกประกอบธุรกิจอื่นนั้นภายในสองปีนับตั้งแต่วันถัดจากวันที่สำนักงานไม่เห็นชอบหรือเห็นว่านายหน้าซื้อขายล่วงหน้าไม่สามารถปฏิบัติตามแผนประเมินและควบคุมความเสี่ยงของธุรกิจนั้นได้แล้วแต่กรณี เว้นแต่สำนักงานจะขยายระยะเวลาให้(๒)ในกรณีถือหุ้นในกิจการอื่นให้นายหน้าซื้อขายล่วงหน้ารายงานต่อสำนักงานตามแบบที่สำนักงานกำหนดภายในหกสิบวันนับตั้งแต่วันถัดจากวันที่ประกาศนี้ใช้บังคับและหากกิจการอื่นนั้นมิใช่ธุรกิจตามข้อ ๗และนายหน้าซื้อขายล่วงหน้าถือหุ้นในสัดส่วนเกินกว่าที่กำหนดไว้ ให้นายหน้าซื้อขายล่วงหน้าดำเนินการอย่างใดอย่างหนึ่งดังต่อไปนี้(ก)ลดสัดส่วนการถือหุ้นในกิจการอื่นนั้นให้มีสัดส่วนไม่เกินกว่าที่กำหนดไว้ภายในหกสิบวันนับตั้งแต่วันถัดจากวันที่ประกาศนี้ใช้บังคับ หรือ(ข)จัดทำและขอความเห็นชอบแผนประเมินและควบคุมความเสี่ยงของธุรกิจนั้นจากสำนักงานภายในหกสิบวันนับตั้งแต่วันถัดจากวันที่ประกาศนี้ใช้บังคับในกรณีที่สำนักงานเห็นชอบแผนประเมินและควบคุมความเสี่ยงของธุรกิจนั้นให้นายหน้าซื้อขายล่วงหน้าปฏิบัติตามแผนประเมินและควบคุมความเสี่ยงของธุรกิจนั้นโดยเคร่งครัดและนายหน้าซื้อขายล่วงหน้าอาจขอความเห็นชอบจากสำนักงานในการแก้ไขเพิ่มเติมแผนประเมินและควบคุมความเสี่ยงของธุรกิจที่สำนักงานให้ความเห็นชอบแล้วก็ได้ ทั้งนี้สำนักงานอาจให้นายหน้าซื้อขายล่วงหน้าแก้ไขเพิ่มเติมแผนประเมินและควบคุมความเสี่ยงของธุรกิจดังกล่าวเพื่อประโยชน์แก่การประกอบธุรกิจการซื้อขายล่วงหน้าประเภทนายหน้าซื้อขายล่วงหน้าด้วยก็ได้ในกรณีที่สำนักงานไม่เห็นชอบแผนประเมินและควบคุมความเสี่ยงของธุรกิจนั้นหรือในกรณีที่สำนักงานเห็นว่านายหน้าซื้อขายล่วงหน้าไม่สามารถปฏิบัติตามแผนประเมินและควบคุมความเสี่ยงของธุรกิจนั้นได้ให้นายหน้าซื้อขายล่วงหน้าลดสัดส่วนการถือหุ้นในกิจการอื่นนั้นให้มีสัดส่วนไม่เกินกว่าที่กำหนดไว้ภายในระยะเวลาและเงื่อนไขที่สำนักงานกำหนดสัดส่วนการถือหุ้นที่กำหนดได้แก่(ก)ถือหุ้นในกิจการอื่นรวมกันไม่ว่าโดยทางตรงหรือทางอ้อมไม่เกินกว่าร้อยละยี่สิบของทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญของนายหน้าซื้อขายล่วงหน้าเว้นแต่กรณีที่ได้รับอนุญาตจากสำนักงาน หรือ(ข)ถือหุ้นในกิจการอื่นไม่ว่าโดยทางตรงหรือทางอ้อมไม่เกินกว่าร้อยละยี่สิบห้าของทุนทั้งหมดของกิจการนั้นการคำนวณสัดส่วนการลงทุนในกิจการอื่นให้นายหน้าซื้อขายล่วงหน้านับรวมหุ้นของบุคคลที่โดยพฤติการณ์แล้วนายหน้าซื้อขายล่วงหน้ามีอำนาจควบคุมบุคคลนั้นไม่ว่าโดยทางตรงหรือทางอ้อมในเรื่องการใช้สิทธิออกเสียงลงคะแนนในกิจการหรือการได้มา การจำหน่ายหรือการก่อภาระผูกพันในหุ้นที่บุคคลนั้นมีอยู่ในกิจการด้วย(๓)ในกรณีที่นายหน้าซื้อขายล่วงหน้ามีอำนาจควบคุมกิจการอื่นตามที่สำนักงานกำหนดหรือเป็นผู้ที่อาจรับผลเสียหายหรือความเสี่ยงส่วนใหญ่จากกิจการนั้นให้นายหน้าซื้อขายล่วงหน้ารายงานต่อสำนักงานตามแบบที่สำนักงานกำหนดและขอความเห็นชอบแผนประเมินและควบคุมความเสี่ยงของธุรกิจนั้นจากสำนักงานภายในหกสิบวันนับตั้งแต่วันถัดจากวันที่ประกาศนี้ใช้บังคับในกรณีที่สำนักงานเห็นชอบแผนประเมินและควบคุมความเสี่ยงของธุรกิจนั้นให้นายหน้าซื้อขายล่วงหน้าปฏิบัติตามแผนประเมินและควบคุมความเสี่ยงของธุรกิจนั้นโดยเคร่งครัดและนายหน้าซื้อขายล่วงหน้าอาจขอความเห็นชอบจากสำนักงานในการแก้ไขเพิ่มเติมแผนประเมินและควบคุมความเสี่ยงของธุรกิจที่สำนักงานให้ความเห็นชอบแล้วก็ได้ ทั้งนี้สำนักงานอาจให้นายหน้าซื้อขายล่วงหน้าแก้ไขเพิ่มเติมแผนประเมินและควบคุมความเสี่ยงของธุรกิจดังกล่าวเพื่อประโยชน์แก่การประกอบธุรกิจการซื้อขายล่วงหน้าประเภทนายหน้าซื้อขายล่วงหน้าด้วยก็ได้ในกรณีที่สำนักงานไม่เห็นชอบแผนประเมินและควบคุมความเสี่ยงของธุรกิจนั้นหรือในกรณีที่สำนักงานเห็นว่านายหน้าซื้อขายล่วงหน้าไม่สามารถปฏิบัติตามแผนประเมินและควบคุมความเสี่ยงของธุรกิจนั้นได้ให้นายหน้าซื้อขายล่วงหน้าปฏิบัติตามเงื่อนไขที่สำนักงานกำหนดส่วนที่ ๒การเป็นผู้ถือหุ้นรายใหญ่ ข้อ๙ในกรณีที่บุคคลใดถือหุ้นในสัดส่วนที่เข้าเกณฑ์เป็นผู้ถือหุ้นรายใหญ่ของนายหน้าซื้อขายล่วงหน้าตามประกาศนี้ให้นายหน้าซื้อขายล่วงหน้าขอความเห็นชอบการเป็นผู้ถือหุ้นรายใหญ่ของบุคคลนั้นจากเลขาธิการตามแบบที่สำนักงานกำหนดภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือมีเหตุอันควรรู้ว่าบุคคลนั้นถือหุ้นในสัดส่วนที่เข้าเกณฑ์เป็นผู้ถือหุ้นรายใหญ่ความในข้อนี้มิให้ใช้บังคับแก่ผู้ถือหุ้นของนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗ซึ่งถือหุ้นในสัดส่วนที่เข้าเกณฑ์เป็นผู้ถือหุ้นรายใหญ่ตามประกาศนี้โดยให้ผู้ถือหุ้นดังกล่าวได้รับยกเว้นไม่ต้องขอความเห็นชอบการเป็นผู้ถือหุ้นรายใหญ่จากเลขาธิการและให้ถือว่าผู้ถือหุ้นดังกล่าวเป็นผู้ถือหุ้นรายใหญ่ตามประกาศนี้ข้อ๑๐นายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าก่อนวันที่ ๑๕ ตุลาคม พ.ศ. ๒๕๔๗ต้องขอความเห็นชอบการถือหุ้นในสัดส่วนที่เพิ่มขึ้นของผู้ถือหุ้นรายใหญ่ตามข้อ ๙วรรคสองจากเลขาธิการตามแบบที่สำนักงานกำหนดก่อนที่นายหน้าซื้อขายล่วงหน้าจะขายหุ้นเพิ่มทุนให้แก่ผู้ถือหุ้นรายใหญ่รายนั้นหรือภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือมีเหตุอันควรรู้ว่าผู้ถือหุ้นรายใหญ่รายนั้นถือหุ้นจากการได้มาโดยวิธีอื่นในสัดส่วนที่เพิ่มขึ้นแล้วแต่กรณี โดยยังไม่ได้รับความเห็นชอบจากเลขาธิการข้อ๑๑ ภายใต้บังคับข้อ ๙ และข้อ ๑๐ในกรณีที่ผู้ถือหุ้นรายใหญ่ของนายหน้าซื้อขายล่วงหน้าถือหุ้นในสัดส่วนที่เปลี่ยนแปลงไปหรือถือหุ้นในจำนวนที่เพิ่มขึ้น แต่สัดส่วนการถือหุ้นไม่เปลี่ยนแปลงไปให้นายหน้าซื้อขายล่วงหน้ารายงานเรื่องดังกล่าวให้เลขาธิการทราบตามแบบที่สำนักงานกำหนดภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือมีเหตุอันควรรู้ว่าผู้ถือหุ้นรายใหญ่รายนั้นถือหุ้นในสัดส่วนที่เปลี่ยนแปลงไปหรือไม่เปลี่ยนแปลงไปดังกล่าวแล้วแต่กรณีข้อ๑๒ในกรณีที่ผู้ถือหุ้นรายใหญ่ของนายหน้าซื้อขายล่วงหน้า(๑)เป็นบุคคลธรรมดา ต้องไม่มีลักษณะต้องห้ามอย่างใดอย่างหนึ่ง ดังต่อไปนี้(ก)เป็นบุคคลที่มีชื่ออยู่ในบัญชีรายชื่อบุคคลที่สำนักงาน ตลาด สำนักงานคณะกรรมการกำกับหลักทรัพย์และตลาดหลักทรัพย์ตลาดหลักทรัพย์แห่งประเทศไทยธนาคารแห่งประเทศไทยและกรมการประกันภัยเห็นว่าไม่สมควรเป็นผู้บริหารกิจการที่หน่วยงานดังกล่าวกำกับดูแลหรือมีความเกี่ยวข้องเว้นแต่จะได้รับยกเว้นจากคณะกรรมการ ก.ส.ล.(ข)เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(ค)เคยเป็นกรรมการผู้จัดการหรือบุคคลผู้มีอำนาจจัดการกิจการของสถาบันการเงินที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(ง)เคยเป็นกรรมการ ผู้จัดการหรือบุคคลผู้มีอำนาจจัดการกิจการของบริษัทประกันวินาศภัยตามกฎหมายว่าด้วยการประกันวินาศภัยที่ถูกเพิกถอนใบอนุญาตเว้นแต่จะได้รับยกเว้นจากคณะกรรมการ ก.ส.ล.(จ)เคยเป็นกรรมการผู้จัดการหรือบุคคลผู้มีอำนาจจัดการกิจการของผู้ประกอบธุรกิจการซื้อขายล่วงหน้าที่ถูกสั่งเพิกถอนใบอนุญาตตามพระราชบัญญัติ(ฉ)เคยถูกถอดถอนจากการเป็นประธานกรรมการ กรรมการหรือผู้จัดการของสถาบันการเงินใดเว้นแต่จะได้รับยกเว้นจากคณะกรรมการ ก.ส.ล.(ช)เคยถูกถอดถอนตามมาตรา ๖๐ แห่งพระราชบัญญัติ(ซ)เคยหรืออยู่ระหว่างถูกกล่าวโทษหรือถูกดำเนินคดีตามกฎหมายว่าด้วยการป้องกันและปราบปรามการฟอกเงินโดยหน่วยงานที่มีอำนาจตามกฎหมายนั้น(ฌ)เคยถูกไล่ออก ปลดออกหรือให้ออกจากงานอันเนื่องมาจากการกระทำโดยทุจริต(ญ)จงใจแสดงข้อความอันเป็นเท็จในสาระสำคัญหรือปกปิดข้อความจริงอันเป็นสาระสำคัญที่ควรบอกให้แจ้งในการขอความเห็นชอบเป็นผู้ถือหุ้นรายใหญ่หรือในรายงานอื่นใดที่ต้องยื่นต่อคณะกรรมการก.ส.ล. หรือสำนักงาน(ฎ)ลักษณะต้องห้ามอื่น ๆ ตามที่สำนักงานกำหนด(๒)เป็นนิติบุคคล กรรมการผู้จัดการหรือบุคคลผู้มีอำนาจจัดการกิจการและผู้ถือหุ้นรายใหญ่ของนิติบุคคลนั้นต้องไม่มีลักษณะต้องห้ามอย่างใดอย่างหนึ่งตามที่กำหนดไว้ใน (๑) ข้างต้นหากผู้ถือหุ้นรายใหญ่ของนายหน้าซื้อขายล่วงหน้าตามวรรคหนึ่งมีลักษณะต้องห้ามข้อหนึ่งข้อใดดังกล่าวข้างต้นให้นายหน้าซื้อขายล่วงหน้านั้นรายงานข้อเท็จจริงดังกล่าวเป็นหนังสือต่อสำนักงานภายในสิบห้าวันนับตั้งแต่วันถัดจากวันที่นายหน้าซื้อขายล่วงหน้ารู้หรือมีเหตุอันควรรู้ถึงลักษณะต้องห้ามของผู้ถือหุ้นรายใหญ่นั้นในกรณีปรากฏแก่เลขาธิการในภายหลังว่าบุคคลที่เลขาธิการเห็นชอบให้เป็นผู้ถือหุ้นรายใหญ่ของนายหน้าซื้อขายล่วงหน้ามีลักษณะต้องห้ามข้อหนึ่งข้อใดดังกล่าวข้างต้นเลขาธิการจะแจ้งเรื่องการมีลักษณะต้องห้ามของบุคคลดังกล่าวแก่นายหน้าซื้อขายล่วงหน้าทั้งนี้ให้ถือว่าบุคคลดังกล่าวไม่เคยได้รับความเห็นชอบจากเลขาธิการตั้งแต่เริ่มต้นหรือสิ้นสุดสถานการณ์เป็นผู้ถือหุ้นรายใหญ่ตามประกาศนี้แล้วแต่กรณี และให้นายหน้าซื้อขายล่วงหน้านั้นดำเนินการแก้ไขเรื่องดังกล่าวให้แล้วเสร็จภายในเก้าสิบวันนับตั้งแต่วันถัดจากวันที่นายหน้าซื้อขายล่วงหน้ารายงานข้อเท็จจริงดังกล่าวแก่สำนักงานหรือนับตั้งแต่วันถัดจากวันที่เลขาธิการแจ้งเรื่องการมีลักษณะต้องห้ามของบุคคลดังกล่าวแก่นายหน้าซื้อขายล่วงหน้าและหากไม่สามารถแก้ไขได้ภายในระยะเวลาดังกล่าวให้นายหน้าซื้อขายล่วงหน้าปฏิบัติตามคำสั่งของเลขาธิการโดยอาศัยอำนาจตามพระราชบัญญัติหมวด ๓การแสดงตนเป็นนายหน้าซื้อขายล่วงหน้า ข้อ๑๓นายหน้าซื้อขายล่วงหน้าต้องไม่ให้ข้อมูลอันเป็นเท็จเกี่ยวกับสิทธิหน้าที่และภาระผูกพันของนายหน้าซื้อขายล่วงหน้าต่อลูกค้าหรือบุคคลทั่วไปหรือแสดงตนเป็นนายหน้าซื้อขายล่วงหน้าที่ได้รับการค้ำประกันหรือการรับรองจากคณะกรรมการก.ส.ล. หรือสำนักงานเว้นแต่เป็นการแสดงข้อเท็จจริงเกี่ยวกับการได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าข้อ๑๔นายหน้าซื้อขายล่วงหน้าต้องแสดงข้อความจริงและข้อมูลที่ลูกค้าควรทราบแก่ลูกค้าเพื่อให้ลูกค้าเข้าใจในสาระสำคัญเกี่ยวกับการซื้อขายล่วงหน้าข้อ๑๕นายหน้าซื้อขายล่วงหน้าต้องไม่ดำเนินการอย่างใดอย่างหนึ่งหรือหลายอย่างดังต่อไปนี้(๑)รับรองการได้รับผลตอบแทนจากการซื้อขายล่วงหน้าแก่ลูกค้า(๒)รับประกันความเสียหายหรือผลขาดทุนที่เกิดจากการซื้อขายล่วงหน้า(๓)รับรองว่าจะไม่เรียกเก็บเงินประกันขั้นต่ำหรือเรียกเงินประกันเพิ่มเติม(๔)กล่าวอ้าง รับรองหรือสัญญาใด ๆ อันมีลักษณะคล้ายคลึงกันกับ (๑) (๒) และ (๓)ข้อ๑๖ก่อนการเปิดบัญชีซื้อขายล่วงหน้าให้แก่ลูกค้ารายใหม่นายหน้าซื้อขายล่วงหน้าต้องแจ้งให้ลูกค้ารายใหม่ทราบถึงความเสี่ยงค่าใช้จ่ายและความเสียหายที่อาจเกิดขึ้นจากการซื้อขายล่วงหน้า กลไกการซื้อขายกฎระเบียบที่เกี่ยวข้อง สิทธิและหน้าที่ของลูกค้าอย่างชัดเจนและครบถ้วนโดยลูกค้าต้องลงลายมือชื่อเพื่อรับทราบและเข้าใจด้วยข้อ๑๗นายหน้าซื้อขายล่วงหน้าต้องไม่ทำสัญญาใด ๆเพื่อยกเลิกหรือจำกัดความรับผิดของตนเองที่มีหน้าที่ต้องปฏิบัติต่อลูกค้าตามที่พระราชบัญญัติและกฎระเบียบที่เกี่ยวข้องกำหนดข้อ๑๘ ในกรณีที่นายหน้าซื้อขายล่วงหน้าถูกพักใช้หรือถูกเพิกถอนใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าห้ามแสดงตนเป็นนายหน้าซื้อขายล่วงหน้าต่อลูกค้าหรือบุคคลทั่วไปทั้งนี้นายหน้าซื้อขายล่วงหน้าต้องแจ้งเหตุตามวรรคหนึ่งให้ลูกค้าทราบโดยไม่ชักช้าหมวด ๔การจัดหาคำสั่งซื้อหรือคำสั่งขายล่วงหน้า ข้อ๑๙นายหน้าซื้อขายล่วงหน้าต้องดำเนินการตามสมควรเพื่อแสดงข้อมูลและหลักฐานเป็นลายลักษณ์อักษรตามความเป็นจริงโดยอย่างน้อยให้ลูกค้าทราบถึงบทบาท หน้าที่และธุรกิจของนายหน้าซื้อขายล่วงหน้าสถานที่ตั้ง ฐานะทางการเงินพนักงานหน่วยงานและหมายเลขโทรศัพท์ที่ลูกค้าสามารถติดต่อได้และองค์กรกำกับดูแลธุรกิจของนายหน้าซื้อขายล่วงหน้าข้อ๒๐ ในการติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้านายหน้าซื้อขายล่วงหน้าต้องจัดให้เจ้าหน้าที่การตลาดเป็นผู้ดำเนินการดังกล่าวนายหน้าซื้อขายล่วงหน้าต้องควบคุมดูแลและตรวจสอบการปฏิบัติงานของเจ้าหน้าที่การตลาดตัวแทนซื้อขายล่วงหน้า(ถ้ามี) และตัวแทนสนับสนุนการซื้อขายล่วงหน้า (ถ้ามี) ให้เป็นไปตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนดด้วยข้อ๒๑ การขอเปิดบัญชีซื้อขายล่วงหน้าและการทำสัญญาระหว่างนายหน้าซื้อขายล่วงหน้ากับลูกค้านายหน้าซื้อขายล่วงหน้าจะต้องมั่นใจว่า(๑)ได้รับข้อมูลหรือเอกสารหรือหลักฐานเพียงพอที่แสดงอย่างชัดเจนถึงความประสงค์ของลูกค้าในการซื้อขายล่วงหน้าเพื่อการประกันความเสี่ยง และ/หรือเพื่อการเก็งกำไร ความรู้ความเข้าใจและประสบการณ์ในธุรกิจการซื้อขายล่วงหน้า การประกอบอาชีพของลูกค้าฐานะทางการเงินข้อจำกัดในการซื้อขายของลูกค้าและความสามารถในการวางเงินประกันและชำระหนี้ของลูกค้า(๒)ลูกค้าเป็นบุคคลเดียวกับที่ปรากฏตามเอกสารและหลักฐานที่ใช้ประกอบการขอเปิดบัญชีซื้อขายล่วงหน้าข้างต้นหมวด ๕การรับคำสั่งและการส่งคำสั่งซื้อขายล่วงหน้า ข้อ๒๒ในกรณีที่มีเหตุอันเชื่อได้ว่าคำสั่งซื้อหรือคำสั่งขายล่วงหน้ามีลักษณะผิดปกติหรืออาจเข้าข่ายการซื้อขายที่ไม่เหมาะสมหรือผิดกฎหมายให้นายหน้าซื้อขายล่วงหน้าตรวจสอบคำสั่งซื้อหรือคำสั่งขายล่วงหน้าก่อนหากพบสิ่งผิดปกติห้ามนายหน้าซื้อขายล่วงหน้าส่งคำสั่งนั้นเข้าระบบการซื้อขายและรายงานให้สำนักงานทราบทันทีข้อ๒๓นายหน้าซื้อขายล่วงหน้าต้องซื้อขายล่วงหน้าให้เป็นไปตามคำสั่งของลูกค้าที่เป็นเจ้าของบัญชีซื้อขายล่วงหน้าหรือบุคคลที่ได้รับมอบอำนาจจากลูกค้าที่เป็นเจ้าของบัญชีซื้อขายล่วงหน้าเท่านั้นและต้องไม่ซื้อขายล่วงหน้าโดยใช้บัญชีซื้อขายล่วงหน้าของลูกค้ารายหนึ่งเพื่อลูกค้ารายอื่นข้อ๒๔นายหน้าซื้อขายล่วงหน้าต้องตรวจสอบสถานะบัญชีเพื่อการหักบัญชีเกี่ยวกับการซื้อขายล่วงหน้าและฐานะของลูกค้าก่อนทำการซื้อขายล่วงหน้าให้แก่ลูกค้าและแจ้งให้ลูกค้าทราบถึงจำนวนข้อตกลงซื้อขายล่วงหน้าที่ลูกค้ามีอยู่และจำนวนข้อตกลงซื้อขายล่วงหน้าสูงสุดที่จะมีได้ข้อ๒๕นายหน้าซื้อขายล่วงหน้าต้องกำหนดขั้นตอนและวิธีการในการซื้อขายล่วงหน้าให้แก่ลูกค้าให้เป็นไปตามลำดับก่อนหลังเว้นแต่คำสั่งของลูกค้าจะกำหนดเงื่อนไขในการซื้อขายล่วงหน้าไว้เป็นอย่างอื่นอย่างชัดเจนนายหน้าซื้อขายล่วงหน้าต้องคำนึงถึงประโยชน์ของลูกค้าก่อนประโยชน์ของนายหน้าซื้อขายล่วงหน้าโดยต้องซื้อขายล่วงหน้าเพื่อลูกค้าก่อนตนเอง เว้นแต่คำสั่งของลูกค้าจะกำหนดเงื่อนไขในการซื้อขายล่วงหน้าไว้เป็นอย่างอื่นอย่างชัดเจนข้อ๒๖นายหน้าซื้อขายล่วงหน้าต้องกำหนดขั้นตอนและวิธีการในการแก้ไขรายการซื้อขายล่วงหน้าของลูกค้าเป็นลายลักษณ์อักษรอย่างชัดเจนและต้องควบคุมมิให้มีการแก้ไขรายการซื้อขายล่วงหน้าของลูกค้าที่ไม่เป็นไปตามกฎระเบียบที่เกี่ยวข้องและขั้นตอนและวิธีการที่นายหน้าซื้อขายล่วงหน้ากำหนดดังกล่าวข้อ๒๗นายหน้าซื้อขายล่วงหน้าต้องจัดให้มีระบบตรวจสอบที่เชื่อถือได้ว่าบุคคลที่ส่งคำสั่งให้นายหน้าซื้อขายล่วงหน้าดำเนินการกับทรัพย์สินในบัญชีของลูกค้าเป็นเจ้าของบัญชีที่แท้จริงหรือเป็นบุคคลที่ได้รับมอบอำนาจจากเจ้าของบัญชีที่แท้จริงเช่นมีระบบตรวจสอบลายมือชื่อก่อนที่จะดำเนินการกับทรัพย์สินในบัญชีของลูกค้าตามคำสั่งที่ได้รับหมวด ๖การรายงานการซื้อขายล่วงหน้า ข้อ๒๘นายหน้าซื้อขายล่วงหน้าต้องยืนยันผลการซื้อขายล่วงหน้าแก่ลูกค้าตามหลักเกณฑ์วิธีการและเงื่อนไขที่ตลาดกำหนดภายหลังจากได้รับทราบว่าคำสั่งที่ได้เสนอเข้าไปในตลาดได้รับการจับคู่แล้วข้อ๒๙นายหน้าซื้อขายล่วงหน้าต้องจัดทำสรุปรายการซื้อขายล่วงหน้า และธุรกรรมใด ๆที่เกิดขึ้นในบัญชีซื้อขายล่วงหน้าและบัญชีอื่นของลูกค้าทั้งหมดให้แก่ลูกค้าตามหลักเกณฑ์วิธีการและเงื่อนไขที่ตลาดกำหนดข้อ๓๐เมื่อมีการยุติฐานะอันเนื่องมาจากการสิ้นสุดภาระผูกพันตามข้อตกลงซื้อขายล่วงหน้านายหน้าซื้อขายล่วงหน้าต้องจัดทำรายการสรุปแสดงผลกำไรและขาดทุนให้แก่ลูกค้าด้วยตามหลักเกณฑ์ วิธีการและเงื่อนไขที่ตลาดกำหนดหมวด ๗ข้อปฏิบัติอื่นของนายหน้าซื้อขายล่วงหน้า ข้อ๓๑นายหน้าซื้อขายล่วงหน้าต้องชำระค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปีให้แก่สำนักงานตั้งแต่ปี พ.ศ. ๒๕๕๐ เป็นต้นไปในอัตราปีละ ๑๐,๐๐๐ บาท (หนึ่งหมื่นบาทถ้วน)ทั้งนี้ ตั้งแต่ปี พ.ศ. ๒๕๕๒ เป็นต้นไปค่าธรรมเนียมใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ารายปีให้เป็นไปตามที่คณะกรรมการ ก.ส.ล. กำหนดการชำระค่าธรรมเนียมรายปีตามวรรคหนึ่งให้ชำระก่อนวันที่เริ่มปีปฏิทินหากนายหน้าซื้อขายล่วงหน้าไม่ชำระค่าธรรมเนียมหรือชำระไม่ครบถ้วนสำนักงานจะคิดค่าธรรมเนียมเพิ่มในอัตราร้อยละสองต่อเดือนของค่าธรรมเนียมที่ค้างชำระโดยเศษของเดือนให้นับเป็นหนึ่งเดือน หรือในอัตราอื่นที่สำนักงานกำหนดข้อ๓๒ นายหน้าซื้อขายล่วงหน้าต้องตรวจสอบดูแลให้พนักงานและบุคลากรที่เกี่ยวข้องปฏิบัติตามกฎระเบียบที่เกี่ยวข้องและระเบียบวิธีปฏิบัติที่นายหน้าซื้อขายล่วงหน้ากำหนดขึ้นเพื่อปฏิบัติให้เป็นไปตามกฎระเบียบที่เกี่ยวข้องด้วยข้อ๓๓เพื่อปฏิบัติให้เป็นไปตามประกาศนี้และเพื่อให้การกำกับดูแลการประกอบธุรกิจการซื้อขายล่วงหน้าเป็นไปอย่างมีประสิทธิภาพนายหน้าซื้อขายล่วงหน้าต้องเปิดเผยหรือรายงานข้อมูลที่เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามแบบและระยะเวลาที่สำนักงานกำหนดข้อ๓๔ประกาศนี้ให้ใช้บังคับเมื่อพ้นกำหนดสามสิบวันนับตั้งแต่วันถัดจากวันที่ประกาศเป็นต้นไปประกาศ ณ วันที่ ๒กุมภาพันธ์ พ.ศ. ๒๕๔๘วัฒนา เมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐ มิถุนายน ๒๕๕๒จุฑามาศ/ปรับปรุง๑๔ มกราคม ๒๕๕๗[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๔๖/๒ มิถุนายน ๒๕๕๒